Wenche Steen

Wenche Steen (født 1952) er en norsk tidligere modell og redaktør. Hun har etter modellkarrieren vært redaktør for flere blader, blant annet i Sten Ture Jensens Mann og den norske versjonen av Playboy. Senere ble hun daglig leder og redaktør i bladet Femme, og etterhvert administrerende direktør i femme.no.Dagbladet – FAKTA Wenche Steen (10.8.2003) 

I 1972 ble hun kåret til «Miss Charming». Kåringen foregikk i Thailand, hvor hun konkurrerte med 33 kvinner fra hele verden.Aftenposten aften – Miss Charming (13. januar, forsiden) I 1974 ble hun kåret til Miss Europa.Aftenposten aften – Miss Europa (29. april 1974, s.3)

I Olsenbanden-filmen Olsenbanden møter Kongen og Knekten fra 1974 spilte hun rollen som «Jenny», søsteren til den klønete, korttenkte skurken «Knekten», spilt av Frank Robert. Denne filmen ble spilt inn året etter hun ble kåret til Miss Europa og sendt til Miss World-finalen. Hun hadde få replikker i filmen, og den scenen med henne som man husker best, er hvor hun er filmet bakfra idet hun går naken ned i bassenget i luksussuiten på Grand hotell der de tre forbryterne har tatt inn.

I 2006 var hun jurymedlem i Frøken Norge.

 Referanser 

Eksterne lenker 


Kategori:Norske modeller
Kategori:Personer fra Oslo
Kategori:Norske redaktører
Kategori:Fødsler i 1952